Jack Eichel

Jack Robert Eichel (sündinud 28. oktoobril 1996 North Chelmsfordis, Massachusettsis) on USA jäähokimängija, kes mängib keskründajana NHL-i klubis Vegas Golden Knights.

Ta alustas jäähoki mängimist United States Hockey League'is. Hooajal 2014–15 mängis ta Bostoni Ülikooli meeskonnas. Samal hooajal pälvis ta parimale ülikooli mängijale antava Hobey Baker Award'i. Ta oli ajaloo teine uustulnuk, kes selle auhinna pälvis.

2015. aastal valis Buffalo Sabres ta NHL-i draftis teise valikuna. Sabresi meeskonnas mängis ta aastatel 2015–2021 kuus hooaega. Debüüthooajal sai ta kirja 24+32 ning valiti uustulnukate sümboolsesse koosseisu (NHL All-Rookie Team). Tema kõige resultatiivsem hooaeg oli 2018–19 (28+54), kõige enam väravaid lõi ta hooajal 2019–20 (36 väravat). 2018., 2019. ja 2020. aastal osales ta NHL-i tähtede mängul. Aastatel 2018–2021 oli ta Sabresi kapten.

2021. aasta novembris kaubeldi ta Eichel Sabresist Vegas Golden Knightsi."Vegas Golden Knights Acquire Forward Jack Eichel from the Buffalo Sabres". NHL.com. 4.11.2021. Vaadatud 7.4.2022

2015. aasta maailmameistrivõistlustel võitis ta USA jäähokikoondisega pronksmedali.

 Viited 

 Välislingid 

 Jack Eichel NHL.com lehel
 Jack Eichel hockeydb.com lehel

Kategooria:Ameerika Ühendriikide jäähokimängijad
Kategooria:Buffalo Sabresi mängijad
Kategooria:Vegas Golden Knightsi mängijad
Kategooria:Sündinud 1996